OŠ ANTUN MATIJA RELJKOVIĆ
               BEBRINA  48 B                              

[bookmark: _GoBack]                               ZAPISNIK S 11. SJEDNICE ŠKOLSKOG ODBORA
                                        OD  25. OŽUJKA  2026. GODINE
Početak rada: 7,00 sati.
Nazočni članovi Školskog odbora: Goran Vračić, Natalija Lučić, Irena Katinić, Marina Brzić i Magdalena Ćosić
Nenazočni članovi Školskog odbora: Sabina Orešković i Mijo Belegić
Ostali nazočni: Marija Rosandić- ravnateljica i Nikolina Stepić- voditelj računovodstva


Predsjednik Školskog odbora otvara sjednicu, pozdravlja nazočne, i utvrđuje da je prisutno pet članova Školskog odbora te da isti može donositi pravovaljane odluke.  Predlaže dopunu dnevnoga reda točkom 5. Odluka o raspodjeli rezultata za 2025.g. te predlaže sljedeći

DNEVNI RED
1. Usvajanje zapisnika sa 10. sjednice  Školskog odbora od 18.2.2026.g.
2. Usvajanje Godišnjeg izvještaja o izvršenje Financijskog plana za 2025.g.- izvjestitelj 
    voditeljica računovodstva
3. Izmjena Godišnjeg plana i programa i Školskog kurikuluma za šk. god. 2025./2026.-
     izvjestitelj ravnateljica
4. Davanje suglasnosti za prijavu na projekt „Podrška osnovnim školama za provedbu 
    izvannastavnih aktivnosti kao pripreme za program cjelodnevne škole“- izvjestitelj
    ravnateljica
5. Odluka o raspodjeli rezultata za 2025.g- izvjestitelj voditeljica računovodstva
6. Davanje suglasnosti za zakup zemljišta- izvjestitelj ravnateljica
7. Različito

Nazočni članovi predloženi dnevni red jednoglasno su usvojili.

Ad 1) Nije bilo primjedbi na zapisnik 10. sjednice Školskog odbora od 18.2.2026.g. te je isti jednoglasno usvojen.


Ad 2) Voditeljica računovodstva Nikolina Stepić podnijela je Školskom odboru  Godišnji izvještaj o izvršenju Financijskog plana za 2025. godinu uz detaljno obrazloženje. Predlagatelj je ravnateljica. Nakon rasprave pristupa se glasovanju te Školski odbor jednoglasno donosi

ODLUKA: Usvaja se Godišnji izvještaj o izvršenju Financijskog plana OŠ Antun Matija Reljković  za 2025. godinu. Ova odluka čini sastavni dio zapisnika.
 

 Ad 3) Ravnateljica je Školskom odboru predložila izmjenu GPIPR Škole i Školskog kurikuluma za šk. g. 2025./2026. na način da se u školske aktivnosti uvrsti projekt „RastiTu“ kojeg provodi Općina Bebrina, a Škola je partner. Projekt je financiran os strane Ministarstva demografije i useljeništva koji kroz niz aktivnosti pruža djeci predškolske i osnovnoškolske dobi iz Općine Bebrina pristup sadržajima koji nisu bili dostupni u ruralnim sredinama. U sklopu projekta organizirana su edukativna putovanja za sve učenike od 1. do 4. razreda. Planirano je edukativno putovanje u Istru (Brijuni, Pula) 2 dana 1 noćenje, 30. i 31. 3. 2026.g. za 53 učenika; putovanje u Dalmaciju (NP Krka) 3 dana 2 noćenja, 16., 17. i 18. 6. 2026.g. za 53 učenika i dva jednodnevna putovanja Sl. Brod- Ruščica- Gajna 2. 4. 2026.g. i 23. 6. 2026.g. za grupe po 15 učenika.

 Nakon glasovanja Školski odbor jednoglasno donosi

ODLUKA: Usvaja se izmjena Godišnjeg plana i programa Škole i Školskog kurikuluma za šk. g. 2025./2026. da se provedu edukativna putovanja u sklopu projekta „RastiTu“ kojeg provodi Općina Bebrina, a Škola je partner.

Ad 4) Ravnateljica je izvijestila Školski odbor kako je u tijeku projekt „Podrška osnovnim školama za provedbu izvannastavnih aktivnosti kao pripreme za program cjelodnevne škole". Nakon obrazloženja projekta zatražila je suglasnost za prijavu na projekt. Pristupa se glasovanju te Školski odbor jednoglasno donosi
 
ODLUKA: Daje se suglasnost ravnateljici za prijavu Škole na projekt „Podrška osnovnim školama za provedbu izvannastavnih aktivnosti kao pripreme za program cjelodnevne škole".

Ad 5) Voditeljica računovodstva predstavila je  Odluku o raspodjeli rezultata za 2025.g. 
Pristupa se glasovanju te Školski odbor jednoglasno donosi

ODLUKA: Usvaja se  Odluka o raspodjeli rezultata. Ova odluka čini sastavni dio zapisnika.

Ad 6) Ravnateljica je od Školskog odbora zatražila suglasnost za davanje u zakup poljoprivrednog zemljišta u Banovcima koje je u vlasništvu Škole. Nakon rasprave pristupa se glasovanju te Školski odbor jednoglasno donosi

ODLUKA. Daje se suglasnost ravnateljici da se poljoprivredno zemljište u Banovcima da u dvogodišnji zakup Toniju Olujeviću, Bebrina 133, Bebrina.

Ad 7) Nije bilo rasprave.
 
                                       Sjednica je završila u 8,00 sati.

U Bebrini, 25.03.2026.g.

          Zapisničar                                                            Predsjednik Školskog odbora
         Natalija Lučić                                                                 Goran Vračić

